
PËR PËRCAKTIMIN E MËNYRËS, TË GRUPIMIT DHE TË PROCEDURAVE TË LIKUIDIMIT TË DETYRIMEVE TË KREDIMARRËSVE SHTETËRORË NDAJ AGJENCISË SË TRAJTIMIT TË KREDIVE

Në mbështetje të nenit 100 të Kushtetutës dhe të nenit 22/1 të ligjit nr.8894, datë 14.5.2002 “Për Agjencinë e Trajtimit të Kredive”, të ndryshuar, me propozimin e Ministrit të Financave, Këshilli i Ministrave

VENDOSI:

I. GRUPIMI I KREDIMARRËSVE SHTETËRORË, TË TRANSFERUAR NGA BANKAT             TREGTARE TË NIVELIT TË DYTË ME KAPITAL TËRËSISHT SHTETËROR, NË AGJENCINË E TRAJTIMIT TË KREDIVE
Kredimarrësit shtetërorë, të transferuar nga bankat tregtare të nivelit të dytë me kapital tërësisht shtetëror në Agjencinë e Trajtimit të Kredive, me detyrimet përkatëse në bilancin më të fundit të kësaj Agjencie, të grupohen, si më poshtë vijon:
A. Kredimarrës shtetërorë, persona juridikë publikë, institucione buxhetore dhe jobuxhetore, si:
1. Ministria e Financave (kredi e BKT-së; fondet e veta), me detyrim aktual 161 778 950.58 (njëqind e gjashtëdhjetë e një milionë e shtatëqind e shtatëdhjetë e tetë mijë e nëntëqind e pesëdhjetë  pikë pesëdhjetë e tetë) lekë.
2. Ministria e Brendshme (Rendit) (kredi e BKT-së; kredi austriake), me detyrim aktual 21 698 400.15 (njëzet e një milionë e gjashtëqind e nëntëdhjetë e tetë mijë e katërqind pikë pesëmbëdhjetë) lekë.  
3.  Ministria e Ndërtimit dhe Rregullimit të Territorit (kredi e BKT-së; kredi austriake), me detyrim aktual 111 546 025.50 (njëqind e njëmbëdhjetë milionë e pesëqind e dyzet e gjashtë mijë e njëzet e pesë pikë pesëdhjetë) lekë.
4. Ministria e Industrisë së Lehtë (Ekonomisë dhe Energjetikës) (kredi e BKT-së; COMAID1+2), me detyrim aktual  211 381 643.20 (dyqind e njëmbëdhjetë milionë e treqind e tetëdhjetë e një mijë e gjashtëqind e dyzet e tre pikë njëzet) lekë.
5. “MEICO”, Ministria e Mbrojtjes (kredi e BKT-së; fondet e veta), me detyrim aktual 
317 746 259.15 (treqind e shtatëmbëdhjetë milionë e shtatëqind e dyzet e gjashtë mijë e dyqind e pesëdhjetë e nëntë pikë pesëmbëdhjetë) lekë.
6. Ndërmarrja e Ujësjellës–Kanalizimeve, Tiranë (kredi e BKT-së; fondet e veta), me detyrim  aktual  2 097 535 296.3 (dy miliardë  e nëntëdhjetë e shtatë milionë e pesëqind e tridhjetë e pesë mijë e dyqind e nëntëdhjetë e gjashtë pikë tre) lekë.
7. Kombinati i Sheqerit, Maliq (kredi e BKT-së; fondet e veta), me detyrim aktual  89 026 874.00 (tetëdhjetë e nëntë milionë e njëzet e gjashtë mijë e tetëqind e shtatëdhjetë e katër) lekë.
8. Drejtoria e Përgjithshme e Hekurudhave (kredi e BKT-së; kredi italiane), me detyrim aktual  49 090 313.2 (dyzet e nëntë milionë e nëntëdhjetë mijë e treqind e trembëdhjetë pikë dy) lekë.
           9. Parku i Udhëtarëve, Tiranë (kredi e BKT-së, Banka Botërore dhe COMAID1+2), me detyrim  aktual 396 049 886.53 (treqind e nëntëdhjetë e gjashtë milionë e dyzet e nëntë mijë e tetëqind e tetëdhjetë e gjashtë pikë pesëdhjetë e tre) lekë.
10. Parku i Udhëtarëve, Durrës (kredi e BKT-së; COMAID 3), me detyrim aktual 26 674 447.80 (njëzet e gjashtë milionë e gjashtëqind e shtatëdhjetë e katër mijë e katërqind e dyzet e shtatë pikë tetëdhjetë) lekë.

11. Parku i Udhëtarëve, Vlorë (kredi e BKT-së, Banka Botërore dhe COMAID1+2 ), me detyrim aktual  124 774 128.49 (njëqind e njëzet e katër milionë e shtatëqind e shtatëdhjetë e katër mijë e njëqind e njëzet e tetë pikë dyzet e nëntë) lekë.
12. Parku i Udhëtarëve, Berat (kredi e BKT-së, Banka Botërore dhe COMAID1+2 ), me detyrim   aktual  52 616 943.09 (pesëdhjetë e dy milionë e gjashtëqind e gjashtëmbëdhjetë mijë e nëntëqind e dyzet e tre pikë nëntë) lekë.
13. Parku i Udhëtarëve, Shkodër (kredi e BKT-së, Banka Botërore dhe COMAID1+2 ), me  detyrim aktual 79 689 865.89 (shtatëdhjetë e nëntë milionë e gjashtëqind e tetëdhjetë e nëntë mijë e tetëqind e gjashtëdhjetë e pesë pikë tetëdhjetë e nëntë) lekë.
14. Parku i Udhëtarëve, Poliçan (kredi e BKT-së, Banka Botërore), me detyrim aktual 13 574 715 (trembëdhjetë milionë e pesëqind e shtatëdhjetë e katër mijë e shtatëqind e pesëmbëdhjetë) lekë.
15. NFIL-Durrës (kredi e BKT-së; COMAID1+2 ), me detyrim aktual 20 058 596.34 (njëzet milionë e pesëdhjetë e tetë mijë e pesëqind e nëntëdhjetë e gjashtë pikë tridhjetë e katër) lekë.                          
16. Albturizmi, Tiranë (kredi e BKT-së; kredi turke), me detyrim aktual 9 192 285.90 (nëntë milionë e njëqind e nëntëdhjetë e dy mijë e dyqind e tetëdhjetë e pesë pikë nëntëdhjetë) lekë.
B. Kredimarrës shtetërorë, të privatizuar, të falimentuar dhe që nuk ekzistojnë:
1. Miniera e Qymyrgurit, Valias (kredi e BKT-së; fondet e veta), me detyrim aktual 29 261 096.3 (njëzet e nëntë milionë e dyqind e gjashtëdhjetë e një mijë e nëntëdhjetë e gjashtë pikë tre) lekë.
2. Agroeksport Tiranë (kredi e BKT-së, kredi turke), me detyrim aktual 287 681 564.10 (dyqind e tetëdhjetë e shtatë milionë e gjashtëqind e tetëdhjetë e një mijë e pesëqind  e gjashtëdhjetë e katër pikë dhjetë) lekë.

II. LEHTËSITË, MËNYRAT DHE PROCEDURAT E LIKUIDIMIT TË DETYRIMIT NË ATK
1. Të fshihen nga bilanci i Agjencisë së Trajtimit të Kredive dhe të kalojnë në pakësim të detyrimeve të saj ndaj Ministrisë së Financave:
a) detyrimet e kredimarrësve shtetërorë, persona juridikë publikë, institucione buxhetore  dhe jobuxhetore, të pasqyruar në nënndarjen “A” të kreut I të këtij vendimi, në shumën 3 782 434 631.12 (tre miliardë e shtatëqind e tetëdhjetë e dy milionë  e katërqind e tridhjetë e katër mijë e gjashtëqind e tridhjetë e një pikë dymbëdhjetë) lekë.
b) detyrimet e kredimarrësve shtetërorë, të privatizuar, të falimentuar dhe që nuk ekzistojnë, të pasqyruar në nënndarjen “B” të kreut I të këtij vendimi, në shumën 316 942 660.4 (treqind e gjashtëmbëdhjetë milionë e nëntëqind e dyzet e dy mijë e gjashtëqind e gjashtëdhjetë pikë katër) lekë. 
2. Në çdo rast, kredimarrësit shtetërorë duhet të paguajnë shpenzimet gjyqësore e përmbarimore në ATK, si më poshtë vijon:
	-“MEICO”, Ministria e Mbrojtjes               
	1 600 (një mijë e gjashtëqind) lekë

	- Ndërmarrja e Ujësjellës–Kanalizimeve, Tiranë  
	1 620 800 (një milion e gjashtëqind e njëzet mijë e tetëqind) lekë

	- Kombinati i Sheqerit, Maliq    
	24 800 (njëzet e katër mijë e tetëqind) lekë

	- Parku i Udhëtarëve, Tiranë                    
	101 500 (njëqind e një mijë e pesëqind) lekë

	- Parku i Udhëtarëve, Berat             
	24 800 (njëzet e katër mijë e tetëqind) lekë

	- Parku i Udhëtarëve, Poliçan       
	8 000 (tetë mijë) lekë

	- Parku i Udhëtarëve, Vlorë                
	1 600 (një mijë e gjashtëqind) lekë.





II. DISPOZITA TË FUNDIT
Ngarkohen Agjencia e Trajtimit të Kredive, kredimarrësit shtetërorë të përcaktuar në kreun I të këtij vendimi, si dhe institucionet qendrore apo organet e pushtetit vendor prej nga ato varen, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

